《二十里云亭》
宋代·叶茵

蔽空青不断，杉径影中行。
僧指夜无月，客嫌春少晴。
卧龙安旧窟，倦翼乱归程。
吟到长虹背，人间天上惊。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。